早喺1970年代，香港已經有豪華巴士，當時豪華巴士服務來往機場同埋市區嘅200同埋201號線，此外巴士公司為鼓勵中產人士搭巴士，更開辦唔少來往大型屋苑同埋市中心嘅巴士路線（例如來往美孚新邨同埋尖沙咀嘅206號線）雖然呢啲豪華巴士冇冷氣，但佢哋有高背座椅，相對於當時流行嘅玻璃纖維座椅，呢啲巴士就顯得非常豪華。